CELEX: 62017CN0539
Language: el
Date: 2017-11-06 00:00:00
Title: Υπόθεση C-539/17 P: Αναίρεση που άσκησε την 13η Σεπτεμβρίου 2017 η Τάλαντον ΑΕ — Συμβουλευτική-Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων κατά της αποφάσεως του Γενικού Δικαστηρίου (έβδομο τμήμα) που εκδόθηκε την 13η Ιουλίου 2017 στην υπόθεση T-65/15, ΤΑΛΑΝΤΟΝ ΑΕ κατά Ευρωπαϊκής Επιτροπής

6.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 374/22
            
         Αναίρεση που άσκησε την 13η Σεπτεμβρίου 2017 η Τάλαντον ΑΕ — Συμβουλευτική-Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων κατά της αποφάσεως του Γενικού Δικαστηρίου (έβδομο τμήμα) που εκδόθηκε την 13η Ιουλίου 2017 στην υπόθεση T-65/15, ΤΑΛΑΝΤΟΝ ΑΕ κατά Ευρωπαϊκής Επιτροπής
   (Υπόθεση C-539/17 P)
   (2017/C 374/31)
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Τάλαντον ΑΕ — Συμβουλευτική-Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων (Κ.. Δάμης, δικηγόρος)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   
               —
            
            
               Να αναιρεθεί στο σύνολό της η απόφαση του Γενικού Δικαστηρίου της Ευρωπαϊκής Ένωσης της 13ης Ιουλίου 2017 στην υπόθεση Τ-65/15, ΤΑΛΑΝΤΟΝ ΑΕ — Συμβουλευτική-Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων κατά Ευρωπαϊκής Επιτροπής.
            
         
               —
            
            
               Να γίνει δεκτή η από 6.2.2015 αγωγή της εταιρείας.
            
         
               —
            
            
               Να απορριφθεί η ανταγωγή της Επιτροπής.
            
         
               —
            
            
               Να καταδικαστεί η Επιτροπή στην πληρωμή της δικαστικής δαπάνης της αναιρεσείουσας.
            
         
      Λόγοι αναιρέσεως και κύρια επιχειρήματα
   
   
               1)
            
            
               Εσφαλμένη εφαρμογή της αρχής της καλής πίστης κατά την εκτέλεση της επίδικης σύμβασης — Παραβίαση των διατάξεων περί υπεργολαβίας σύμφωνα με τον ισχύοντα δημοσιονομικό κανονισμό.
               
                           —
                        
                        
                           Το Γενικό Δικαστήριο εκτίμησε εσφαλμένα το άρθρο 1134 του Βελγικού Αστικού Κώδικα, όσον αφορά την εφαρμογή της αρχής της καλής πίστης κατά την εκτέλεση της σύμβασης.
                        
                     
                           —
                        
                        
                           Το Γενικό Δικαστήριο έσφαλε ως προς την ερμηνεία των διατάξεων περί υπεργολαβίας, ως ορίζονται στα άρθρα 130 επ. του Κανονισμού (ΕΕ) αριθ. 2342/2002 και στις συμβατικές ρήτρες I.II.2.4 και II.13.1 της υπ’ αρ. FP7/2009/1 υπογραφείσας Σύμβασης Πλαίσιο.
                        
                     
         
               2)
            
            
               Εσφαλμένη ερμηνεία και εφαρμογή συμβατικής ρήτρας και προδήλως εσφαλμένη εκτίμηση των αποδεικτικών στοιχείων.
               
                           —
                        
                        
                           Το Γενικό Δικαστήριο έσφαλε, ως προς της ερμηνεία της ρήτρας II.22. Οικονομικοί και άλλοι έλεγχοι του Annex II της υπογραφείσας Συμβάσεως απορρίπτοντας πλημμελώς σχετικά αιτήματα της ενάγουσας-αναιρεσείουσας.
                        
                     
         
               3)
            
            
               Προδήλως εσφαλμένη εκτίμηση των αποδεικτικών στοιχείων και ελλιπείς αιτιολογίες.
               
                           —
                        
                        
                           Το Γενικό Δικαστήριο έσφαλε καθώς παραμόρφωσε προδήλως, κομβικά αποδεικτικά στοιχεία που επικαλέστηκε η αναιρεσείουσα και συνομολόγησε η αναιρεσίβλητη.